ကောဝိဒ၊ဘဒ္ဒန္တ၊ဒံက်တာ

ဒံက်တာ တၠဂုဏ်အ္စာကောဝိဒ  (ဓမ္မာစရိယ M.A, Ph.D Mumbai India)  သက္ကရာဇ်ဒှ်မၞိဟ် ၁၃၄၀ သၞာံ၊ ဂိတုဘတ် (၉)စွေက်၊ တ္ၚဲစန် အခိၚ်ပျးလျး အရိုဏ် (၅:၀၀) ဍုၚ် 35px မန် ယၟုခရှ်  မာံတေန်ဥူ (က) မာံအဴယၟုမိမ နာဲဘသိၚ်+မိယှိၚ် ဌာန်ဇာတိ ကွာန်ကအ်ဍောတ်၊ ပွိုၚ်ဍုၚ်လၟိုၚ်၊ တွဵုရးဍုၚ်မန်တ္ၚဲအာစိုပ်ဒဒှ်ဘဝထပိုဲ သက္ကရာဇ်ဍုၚ်−၁၃၅၁ သၞာံ၊ ဂိတုဖဝ်ရဂိုန် ၈ စွေက်၊ တ္ၚဲအဒိုတ်၊ အခိၚ်သဝ်တ္ၚဲတ္ၚဲအာစိုပ်ဒဒှ်ဘဝခမဳ သက္ကရာဇ်ဍုၚ်−၁၃၆၁ သၞာံ၊ ဂိတုဖဝ်ရဂိုန် ၁၄ စွေက်၊ တ္ၚဲသ္ၚိသဝ်၊ အခိၚ်(၄:၀၀) သဝ်တ္ၚဲတံဆိပ်အကြာ ဓမ္မာစရိယ
(M.A, Ph.D Mumbai India)
အတ္ထုပ္ပတ္တိ ဒံက်တာ တၠဂုဏ်အ္စာကောဝိဒ(ဓမ္မာစရိယ M.A, Ph.D Mumbai India)

သၠးဂၠမ်ဂဝ်ဂၞဴမိ

တၠဂုဏ်အ္စာဝွံ ပ္ဍဲသက္ကရာဇ်ဍုၚ်−၁၃၄၀ သၞာံ၊ ဂိတုဘတ် (၉) စွေက် တ္ၚဲစန်၊ အခိၚ်ပျးလျးအရှိုဏ်တိုန် (၅:၀၀) ဂှ် သၠးဂၠံဂဝ်ဂၞဴမိမဒှ်တုဲ၊ ယၟုမအံက် နာဲဘသိၚ် (က) နာဲဝဲါ + ယၟုမိအံက် မိယှိၚ်၊ ကွာန်ကအ်ဍောတ်၊ ပွိုၚ်ဍုၚ်လၟိုၚ်၊ တွဵုရးဍုၚ်မန်မဒှ်ရ။ ပၞောဝ်ကဵုကောန်မွဲမိ ကောဒေံမၞုံ (၅) တၠဂမၠိုၚ် မဒှ်ကောန်ရတ် မရနုက်ကဵု စတုတ္ထတုဲ နူဍောတ်တ်တၚ်ခုတ်လဝ်ယၟု မာံတေန်ဥူ ကော်ဂး (မာံအဴ) မဒှ်ရ။

အာစိုပ်ဒဒှ်ဘဝထပိုဲခမဳ

သက္ကရာဇ်ဍုၚ်− ၁၃၅၁ သၞာံ၊ ဂိတုဖဝ်ရဂိုန် (၈) စွေက်၊ တ္ၚဲအဒိုတ်၊ အခိၚ်သဝ်တ္ၚဲဂှ် သ္ပအ္စာဥပ္ပဇ္ၛာဲ ကဵုကျာ်ဇၞော်အ္စာတၠ ဝံသပါလ၊ ညးပ္တိုန်ထပိုဲကျာ်ဇၞော်အ္စာကေတုမာလာ (ဒဵုကြေၚ်) ဘာဇၞော်၊ ကွာန်ကအ်ဍောတ် ဒုၚ်ဂိုၚ်ကေတ်ပစ္စယာနုဂ္ဂဟနူဇရေၚ်မိမၜါတုဲ သ္ဂောံအာစိုပ်ဘဝထပိုဲသာမဏီ မပြဲပြဲရောၚ်ၚ်။

သက္ကရာဇ်ဍုၚ်− ၁၃၆၁ သၞာံ၊ ဂိတုဖဝ်ရဂိုန် (၁၄) စွေက်၊ တ္ၚဲသ္ၚိသဝ်၊ အခိၚ် (၄:၃၀) သဝ်တ္ၚဲ၊ သ္ပအ္စာဥပ္ပဇ္ၛာဲကဵုကျာ်ဇၞော်အ္စာတၠ ဝံသပါလ ဒုၚ်ဂိုၚ်ကေတ်ပစ္စယာနုဂ္ဂဟ နူဇရေၚ်မိမၜါတုဲ သ္ဂောံအာစိုပ်ဘဝခမဳ ပ္ဍဲခဏ္ဍသီ၊ ဘာဇၞော်၊ ကွာန်ကအ်ဍောတ်၊ ပွိုၚ်ဍုၚ်လၟိုၚ်ဝွံရောၚ်။

ကေၚ်ကတ်လ္ၚတ်ပရေၚ်ပညာပရိယတ်ဂမၠိုၚ်

သက္ကရာဇ်ခရေတ်− ၁၉၈၃ သၞာံဂှ် စကတ်ဗ္တောန် ဘာတန်အလဵုသဳ စၟတ် (၂) ကွာန်ကအ်ဍောတ်ရ။ သ္ပပ္တံနူတန်ကောန်ၚာ် စဵုကဵုစိုပ်တန်စတုတ္ထ သၞာံဟွံဂွံသ္ကုတ်ခြာ ဂွံအံၚ်ဇၞးကေတ်ဇၟာပ်ပ်သၞာံရ။
သက္ကရာဇ်− ၁၃၅၃ သၞာံ စကတ်လ္ၚတ်လိခ်ပရိယတ် ပ္ဍဲကွာန်ကအ်ဍောတ်၊ ပွိုၚ်ဍုၚ်လၟိုၚ်။
သက္ကရာဇ်− ၁၃၅၄ သၞာံဂှ် တိုန်စိုပ်တိုက်လိခ်မန် ဘာလ္ဒေါဝ်ဍုၚ်၊ ပွိုၚ်ဍုၚ်ဇြပ်ဗု။
သက္ကရာဇ်− ၁၃၅၅ သၞာံဂှ် အာစိုပ်တိုက်လိခ်မန် ဘာကၠအ်ပၞဟ်၊ ပွိုၚ်ဍုၚ်မုဟ်ဍုၚ်။
သက္ကရာဇ်− ၁၃၆၀ သၞာံဂှ် တိုန်စိုပ်တိုက်လိခ် ဘာဗဂေါပရိတ္တိသၟဝ်၊ ဍုၚ်မတ်မလီုရ။
သက္ကရာဇ်− ၁၃၆၁ သၞာံဂှ် တိုန်စိုပ်တိုက်လိခ် ဘာဗဵုလ္ၚီ၊ ဍုၚ်ဒဂုၚ်။
သက္ကရာဇ်− ၁၃၆၂ သၞာံဂှ် လုပ်စိုပ်တိုက်ပိဋကတ် ဘာတိပိဋကနိကာယျ၊ ဗၟံက်ဒဂုၚ်၊ ဍုၚ်ဒဂုၚ် လုကဴမွဲသၞာံကီုရ။
သက္ကရာဇ်ခရေတ် စနူသၞာံ ၂၀၁၀ ကတ်လ္ၚတ်ပညာဍုၚ်သ္အာၚ် (M.A) ဍုၚ်သဳရိလၚ်္ကာ 
သက္ကရာဇ်ခရေတ် သၞာံ ၂၀၁၃  ကတ်လ္ၚတ်ပညာတန်ပါရဂူ (Ph.D) ဍုၚ်အိန္ဒိယ မဒှ်ရ။

ပညာမအံၚ်ဇၞးလဝ်ဂမၠိုၚ်

သက္ကရာဇ်ဍုၚ် ၁၃၅၃ သၞာံဂှ် ဂွံအံၚ်ဇၞးကေတ်တန်မူလ ပ္ဍဲအလဵုသဳရ။ 

သက္ကရာဇ်ဍုၚ် ၁၃၅၄ သၞာံဂှ် ဟိုတ်နူဟွံဍိုက်ပေၚ်တဴကဵုစိုတ်တုဲ က္လေၚ်ကတ်လ္ၚတ် တန်မူလပၠန်တုဲ ဂွံအံၚ်ကေတ်နူ
ဂကောံသဒ္ဓမ္မဓဇဝိနယာဓိက (လာပ်ပထမ)၊ ဌာန− ကွာန်သၞေဟ်ခြေၚ်။
ဂကောံဘာကျာ်ဗ္တာၚ်၊ ကွာန်ကၠအ်သတ်၊ ပွိုၚ်ဍုၚ်မုဟ်ဍုၚ်၊ (လာပ်ဒုတိယ) 
ဂကောံဘာလ္ဒေါဝ်ဍုၚ်၊ ဍုၚ်ဇြပ်ဗု။ 
ဂကောံရာမညနိကာယဓမ္မာစရိယ မဒှ်ရ။ 

သက္ကရာဇ်ဍုၚ် ၁၃၅၅ သၞာံဂှ် ဂွံအံၚ်ဇၞးကေတ်တန်ဍောတ် နူ
ဂကောံသဒ္ဓမ္မဓဇဝိနယာဓိက (လာပ်တတိယ)။ 
ဂကောံသမဂ္ဂါ သာသနေရတာ၊ ဘာကၠအ်ပၞဟ်၊ မုဟ်ဍုၚ်။
ဂကောံဘာတၟိ (ကျောၚ်းသစ်) ပွိုၚ်ဍုၚ်မုဟ်ဍုၚ်။
ဂကောံရာမညနိကာယဓမ္မာစရိယ ကေုာံ အလဵုသဳမဒှ်ရ။

သက္ကရာဇ်ဍုၚ် ၁၃၅၆ သၞာံဂှ် ဂွံအံၚ်ဇၞးကေတ်တန်လ္ဒေါဝ် နူ
ဂကောံသဒ္ဓမ္မဓဇဝိနယာဓိက။
ဂကောံသမဂ္ဂါသာသနေရတာ၊ ဘာကၠအ်ပၞဟ်၊ ဍုၚ်မုဟ်ဍုၚ်။ 
ဂကောံဘာတၟိ (ကျောၚ်းသစ်) ပွိုၚ်ဍုၚ်မုဟ်ဍုၚ်။
ဂကောံရာမညနိကာယဓမ္မာစရိယ ကေုာံ အလဵုသဳမဒှ်ရ။

သက္ကရာဇ်ဍုၚ် ၁၃၅၇/၅၈ သၞာံဂှ် အလဵုသဳဟွံကဵုသွဟ်လိခ်ဘာသာမန်တုဲ ပ္ဍဲသၞာံဝွံ ဂွံအံၚ်ဇၞးကေတ်တန်ဇၞော်နူကဵု 
ဂကောံသဒ္ဓမ္မဓဇဝိနယာဓိက (လာပ်တတိယ)။
ဂကောံသမဂ္ဂါသာသနေရတာ၊ ဘာကၠအ်ပၞဟ်၊ ဍုၚ်မုဟ်ဍုၚ်။ 
ဂကောံဘာတၟိ (ကျောၚ်းသစ်) ပွိုၚ်ဍုၚ်မုဟ်ဍုၚ်။
ဂကောံရာမညနိကာယဓမ္မာစရိယတုဲ 
ပ္ဍဲသက္ကရာဇ်ဍုၚ် ၁၃၅၉ သၞာံဂှ် ဂွံအံၚ်ဇၞးကေတ်တန်ဇၞော် နူကဵု အလဵုသဳမဒှ်ရ။

သက္ကရာဇ်ဍုၚ် ၁၃၆၁ သၞာံဂှ် သ္ဂောံအံၚ်ဇၞးကေတ်တန်ဓမ္မာစရိယ သီုပိပြကိုဟ်မွဲဒမြိပ်ဓဝ်တုဲ က္လိဂွံတဆိပ်ကြာ သာသနာဓဇဓမ္မာစရိယ ပ္ဍဲအလဵုသဳဝွံရောၚ်။

သက္ကရာဇ်ခရေတ်သၞာံ ၂၀၀၈ ဂှ် ဂွံအံၚ်ဇၞးကေတ် (Scholarship) နူဂကောံထံက်ပၚ်ပရေၚ်ပညာဍုၚ်သဳရိလၚ်္ကာ(ဍုၚ်လ္ဂုၚ်)
သက္ကရာဇ်ခရေတ် သၞာံ ၂၀၀၉ ဂှ် ဂွံအံၚ်ဇၞးကေတ်တန်မဟာဝိဇ္ဇာ (M.A) ပ္ဍဲတက္ကသိုလ်ကောနိယျ၊ ဍုၚ်သဳရိလၚ်္ကာ 
ပ္ဍဲသၞာံခရေတ် (၁၆.၁.၂၀၁၇) ဏံဂွံဒုၚ်ကေတ်တဆိပ်ကြာ ပါရဂူ နူကဵုတက္ကသိုလ်မာမ်ဘေ၊ ဍုၚ်အိန္ဒိယ (Ph.D) Mumbai University in India ချူပ္တိုန်လဝ်နကဵုက္ဍိုပ်လိခ် "ပရေၚ်ဓရ်ညဳသာ" မဒှ်ရ။

တၚ်စၟတ် ။    ။  ခမဳသၚ်ဇာတိကွာန်ကအ်ဍောတ်မ္ဂး ညးအံၚ်ဇၞးတန်ဓမ္မာစရိယကၠာအိုတ်၊ နူဂကောံထံက်ပၚ်ပရေၚ်ပညာဍုၚ်လ္ဂုၚ် အံၚ်ဇၞးကေတ် (Scholarship) ကၠာအိုတ်၊ အံၚ်တန်မဟာဝိဇ္ဇာ (M.A) ကၠာအိုတ်၊ အံၚ်ဇၞးတဆိပ်ကြာပါရဂူ (Ph.D)  ကၠာအိုတ်ဂှ် မဒှ်တဴ ဒံက်တာတၠဂုဏ်အ္စာ ကောဝိဒ ဝွံရ။

မကေၚ်သုၚ်လဝ်ရှ်ဍာ်တှ်ပညာ ဇရေၚ်အ္စာဂမၠိုၚ်

၁။ ကျာ်ဇၞော်အ္စာတၠ နန္ဒသာရ (မဟာဂန္ထဝါစကပဏ္ဍိတ)
၂။ တၠဂုဏ်အ္စာ ဓမ္မရက္ခိတ
၃။ တၠဂုဏ်အ္စာ စန္ဒသာရ၊ ဘာမဟာဝိဟာရ၊ ကွာန်ကအ်ဍောတ်။
၄။ တၠဂုဏ်အ္စာ ဇောတိပါလ
၅။ တၠဂုဏ်အ္စာ စန္ဒိမာ (ဗာန်ဒဵု)၊ ဘာလ္ဒောဝ်ဍုၚ်၊ ပွိုၚ်ဍုၚ်ဇြပ်ဗု။
၆။ ကျာ်ဇၞော်အ္စာ ခေမာသာရ
၇။ တၠဂုဏ်အ္စာ စိတ္တလၚ်္ကာရ
၈။ တၠဂုဏ်အ္စာ နန္ဒဟံသာ၊ ဘာကၠအ်ပၞဟ်၊ ဍုၚ်မုဟ်ဍုၚ်။
၉။ ကျာ်ဇၞော်အ္စာ သဳလာစာရ (အဂ္ဂမဟာပဏ္ဍိတ)၊ ဘာဗဂေါသၟဝ်၊ ဍုၚ်မတ်မလီု။
၁၀။ ကျာ်ဇၞော်အ္စာ ကေသရ (ဒုတိယအကျဝ်၊ အဂ္ဂမဟာဂန္ထဝါစကပဏ္ဍိတ)၊ ဍုၚ်ဒဂုၚ်။
၁၁။ ကျာ်ဇၞော်အ္စာ ဝါယာမိန္ဒာဘိဝံသ (ဆဋ္ဌပိဋကဓရ)၊ ဘာတိပိဋကနိကာယ်၊ ဗၟံက်ဒဂုၚ်၊ ဍုၚ်ဒဂုၚ်။
၁၂။ ပါဠိဆရာကြီး ဦးအောၚ်ခိုၚ်၊ ဍုၚ်ဒဂုၚ်။
၁၃။ အ္စာဘာန္တရ ဦးစိုးမြိုၚ်
၁၄။ တၠဂုဏ်အ္စာ ကေလာသ (ၜံက်ခၠဵု)
၁၅။ ဆရာမ (Rose)
၁၆။ ဦးအဂ္ဂ အံၚ်နာန်တဝ်၊ ဍုၚ်ဒဂုၚ်
၁၇။ S.V.S Club (သဳရိလၚ်္ကာ) အ္စာတက္ကသိုလ်ဂမၠိုၚ်
၁၈။ Prof- သေနထေရ၊ ပရေတ်၊ သော်ပါၚ် သုမန
၁၉။ အ္စာပါမောက္ခ တက္ကသိုလ် မာမ်ဘေဍုၚ်အိန္ဒိယ တအ်ချူပတိုန်လဝ် တန် (Ph.D) မဒှ်ရ။

ညးမကဵုဒၠောံဗ္တောန် ဩဝါဒစရိယ

၁။ ကျာ်ဇၞော်အ္စာတၠ ဘဒ္ဒန္တဝံသပါလမဟာထေရ် (ဩဝါဒစရိယ အလုံဍုၚ်မန်ဗၟာ၊ အဂ္ဂမဟာသဒ္ဓမ္မဇောတိကဓဇ)
၂။ ကျာ်ဇၞော်အ္စာတၠ နန္ဒသာရ (မဟာဂန္ထဝါစကပဏ္ဍိတ)
၃။ ကျာ်ဇၞော်အ္စာ ဇောတိကပါလ (အဂ္ဂမဟာပဏ္ဍိတ) ဘာလ္ဒောဝ်ဍုၚ်၊ ဍုၚ်ဇြပ်ဗု
၄။ ကျာ်ဇၞော်အ္စာ ဝါရိန္ဒ၊ ဘာအံၚ်သိဒ္ဓိ၊ ဍုၚ်လ္ဂုၚ်

ကေၚ်ဂ္ၚေၚ်လဝ်ဒေသရိတ်ဂမၠိုၚ်

သက္ကရာဇ်ခရေတ်သၞာံ ၂၀၀၄ ဂှ် ဍုၚ်သေံ၊ ဍုၚ်မလေယှာ၊ ဍုၚ်သၚ်္ကာပေါဝ်
သက္ကရာဇ်ခရေတ်သၞာံ ၂၀၀၈ ဂှ် ဍုၚ်သဳရိလၚ်္ကာ
သက္ကရာဇ်ခရေတ်သၞာံ ၂၀၁၀ ဂှ် ဍုၚ်အိန္ဒိယ (ဗုဒ္ဓဂါယာ)

ရေၚ်တၠုၚ်ကဵုဇြဟတ် ပ္ဍဲသာသနာဂမၠိုၚ်

တၠဂုဏ်အ္စာဝွံ ပ္ဍဲ
သက္ကရာဇ်ဍုၚ် ၁၃၆၆−၆၇ သၞာံဂှ် ကေတ်တာလျိုၚ်ပ္တိုန်ဖျေံလိခ်တန်ဓမ္မာစရိယျ နကဵုပြကိုဟ်သဳလက္ခန် ဘာပညာဇောတိက၊ ဍုၚ်လ္ဂုၚ်။
သက္ကရာဇ်ဍုၚ် ၁၃၇၈ သၞာံဂှ် ဖျေံလိခ်ပ္ဍဲ ဘာမဟာဝိဟာရ ပရိယတ္တိ၊ ကွာန်ကအ်ဍောတ်၊ ကေုာံ ရေၚ်တၠုၚ်ဖျေံလိခ် ပ္ဍဲဘာရာမညဗုဒ္ဓတက္ကသိုလ်၊ ဍုၚ်မတ်မလီု။
သက္ကရာဇ်သာသနာ ၂၅၆၀ သၞာံဏံ ကေတ်တာလျိုၚ် နဒဒှ်ဥက္ကဌ ဂကောံသၚ်သၟတ်မန် ကွာန်ကအ်ဍောတ် ကေုာံ ရေၚ်တၠုၚ်ပံက်ကၠုၚ်လဝ် ဘာဓမ္မသကူလ်မန် ပ္ဍဲကွာန်ကအ်ဍောတ်မဒှ်ရ။

 နိဿဲ 

Category:ကဏ္ဍအဓိက!
Category:အတ္ထုပ္ပတ္တိ